Referat af Havneudvalgsmøde i Hårbølle Havn den 5. oktober 2023

Tilstede: Thor Simony, Arlette Walsøe, Kirsten Petersen, Marianne Boje

Afbud: Simon

Fra kommunen: Bettina Nymand og Kim Kjær Hansen.

Dagsorden:

Godkendelse af referat

Nyt fra formand og næstformand

Nyt fra foreningerne

Høringssvar ”Vedtægter Havneudvalg og Havneråd

Evaluering af genåbningsfest

Evaluering af sommeren på havnen

 Ordensregler, Hunde på badebroen, trafikale forhold, herunder parkering

Trafik til og fra havnen

Opfølgning om forslag om nyt Havneaktivitetshus (Foreningernes hus)

Næste møde

Evt.

**Referatet godkendt.**

**NYT**

Ad. 1 Sejlklubben har ryddet op i masteskuret. Sejlklubben har nedsat udvalg med henblik på fornyelse af klubhus

World clean up day. Der blev indsamlet 32 kg fra Hårbølle Havn til Fanefjord Skov.

Intet nyt fra Havnerådet.

Nyt fra havnen: Kim 1.års tilsyn på havnen gav ikke anledning til bemærkninger. Der skal holdes øje med asfalten nogle steder, da der danner sig vandpytter. Efterspænding af bolte på broerne. Bolværket er for højt, der etableres trappetrin. Eftersynet var tilfredsstillende.

Stativerne til bådene skal efter bådnedsættelse samles på et sted.

For bådejere, der ikke er medlemmer, skal masterne stå på et stativ eller lægges ovenpå bådene.

Ubetalte bådpladser. Bådene bliver fjernet.

Havnerådet meddeler, at sæson 2023 har været god. Der er 3% tilbage på budgettet i Vordingborg Kommune. Budgettet er i balance, men der må ikke investeres i nyt, mens drift og sikkerhedsmæssige foranstaltninger er ok.

Elstanderne skal efterses.

Der er stor frivillighed blandt havnens medlemmer.

Der vil blive set på muligheden for at etablere en grill.

Saunaklubben har sat en lampe op på saunaen.

Der sættes en trævæg op på badebroen til afskærmning for vinden. Toke udfører arbejdet.

Fyret skal males til foråret.

Intet nyt fra Bådelauget.

Der opsættes en ny flagstang på havnen.

**Evaluering af genåbningsfest.**

Alle synes, at det var en god dag. Måske skal vi overveje ”fødselsdagsfest”. Det tiltrækker mange sejlere og dermed god omsætning på havnen.

**Ordensregler**

Der mangler ordensregler på havnen. Der vil blive opsat et sæt regler på et synligt sted.

Stor stigning af gæstesejlere og campere.

Vi fremsender rettelser til infoskiltet på havnen til Bettina.

Vi sætter køreplan op for Andelsbussen. Kirsten kontakter House of Møn.

Der bliver opsat skilte på badebroen om hundes adgang.

Trafik til og fra havnen

Der arbejdes for, at der bliver skilte med hastighed, legende børn, indkørsel ad vejen bag ved Havnehøkeren og udkørsel foran.

**Havneaktivitetshus**

Kommunen vil meget gerne gå ind i et sådant projekt. Vi arbejder videre med idéen. Det bliver taget op som punkt på næste møde.

Havnehøkeren holder åbent i uge 42.

**Næste møde**

Torsdag den 11. november 2023 kl. 17.00 hos Thor.

**Evt.**

Nyhedsbrev fra Vordingborg kan linkes fra

[www.vordingborg.dk/havneplan](http://www.vordingborg.dk/havneplan)

Gå til nyheder + tilmeldingslink.

Referent: Marianne